प्लांट शुरू, रोजाना 75 क्विंटल बनेगा दलिया
करीब 10 साल से बंद कालीतलाई गांव के दलिया प्लांट में शुक्रवार से रौनक लौट आई। इसलिए कि दलिया प्लांट को प्रेस क्लब ने जिला प्रशासन के सहयोग से एक बार फिर शुरू करवा दिया है। अब दलिया प्लांट रोजाना 10 घंटे चलेगा और इसमें 75 क्विंटल दलिया बनेगा। दलिया प्लांट को सात सहरिया महिला स्व-सहायता समूह संचालित करेंगे।
शुक्रवार को दलिया प्लांट का मुख्य अतिथि भाजपा विधायक दुर्गालाल विजय ने फीता काटकर शुभारंभ किया। इस मौके पर कलेक्टर पन्नालाल सोलंकी, जिला पंचायत सीईओ डॉ. राहुल फटिंग हरिदास, एसपी सुनील पांडेय, डीएफओ चौकसिंह निमामा और भाजपा जिलाध्यक्ष महावीर सिंह सिसौदिया, प्रेस क्लब अखिल भदौरिया विशिष्ट अतिथि के रूप में मौजूद थे। विधायक श्री विजय ने इस मौके पर कहा कि भाजपा की सरकार सहरियाओं के जीवन स्तर में बदलाव लाने के लिए निरंतर प्रय|शील है। इसी कड़ी में प्रेस क्लब द्वारा गोद लिए गए कालीतलाई गांव मेें सालों से बंद दलिया प्लांट को शुरू किया गया है। हम कोशिश करेंगे कि यहां बनने वाले दलिया को ब्रांड बनाएंगे।
मसलन इसे जिले में ही नहीं प्रदेशभर में ख्याति दिलाई जाएगी। कलेक्टर पन्नालाल ने कहा कि दलिया प्लांट सात सहरिया महिला स्व-सहायता समूह चलाएंगे। प्रशासन समूहों की हरसंभव मदद करेगा। इस मौके पर एसडीएम श्योपुर आरके दुबे, कराहल हरिशचंद कोरकू, जनपद सीईओ पीएन स्वामी, नितिन भट्ट, कृषि उपसंचालक एसके माहौर, ईई पीएचई आदि मौजूद थे।
दलिया प्लांट का फीता काटकर शुभारंभ करते अतिथिगण।
सात महिलाओं का समूह
दलिया प्लांट की वर्ष 2005 में जिला प्रशासन ने स्थापना की थी। इसके लिए सात महिला समूहों को करीब तीन लाख रुपए का लोन दिया गया था। समूहों ने तत्समय लोन भी चुका दिया। लेकिन एक साल चलने के बाद यह प्लांट बंद हो गया। एक बार फिर दलिया प्लांट महिला समूहों के हवाले है।
बच्चों को गर्म कपड़े बांटे
दलिया प्लांट के शुभारंभ मौके पर सर्दी से ठिठुरते सहरिया बच्चों को गर्म वस्त्र बांटे गए। हकीम एज्यूकेशन सोसायटी की ओर से करीब दो सौ बच्चों को ऊनी कपड़े और चप्पल आदि भी वितरित की गई।
अच्छी खबर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva